צפון קיונגסאנג

מחוז צפון קיונגסאנג (בקוריאנית: 경상북도) הוא מחוז במזרח קוריאה הדרומית ששטחו 18,420 קמ"ר והוא המחוז הגדול ביותר בחצי האי הקוריאני. המחוז נוצר ב-1896 מהמחצית הצפונית של מחוז קיונגסאנג לשעבר, ונותר פרובינציה של קוריאה (בתקופת השלטון היפני) עד לחלוקת המדינה ב-1945, ואז הפך לחלק מקוריאה הדרומית. טגו הייתה בירת המחוז השנים 1896 ל-1981, אך לא הייתה חלק מהמחוז מאז 1981. ב-2016 עברה בירת המחוז לאנדונג . היסטוריה ממלכת שילה בת 1,000 השנים שגשגה ואיחדה את שלוש הממלכות של קוריאה. האזור נקרא מחוז קיונגסאנג בשנת 1314 בתקופת שושלת גוריו . ב-1896, בתקופת שושלת ג'וסון, שונה שמו של האזור לקיונגסאנגבוק-דו. המחוז המנהלי הנוכחי אורגן מחדש ב-1914. גאוגרפיה המחוז הוא חלק מאזור יונגנאם , הגובל בדרום במחוז דרום קיונגסאנג , במערב במחוז צפון ג'אולה ומחוז צפון צ'ונגצ'ונג , ובצפון במחוז גאנגוון . הוא מוקף ברובו בהרים: הרי טאבק במזרח והרי סובק במערב. המחוז מכיל גם את האי אולונגדו , האי השביעי בגודלו בקוריאה הדרומית הממוקם בים יפן. דמוגרפיה ערים, עיירות וכפרים דת על פי מפקד האוכלוסין של 2015, 25.3% מהתושבים מאמינים בבודהיזם, 18.5% נוצרים (13.3% פרוטסטנטים ו-5.2% קתולים). 55.4% מהאוכלוסייה הם לא דתיים. לפי נתוני 2024: 49% לא דתיים, 24% בודהיסטים, 15% פרוטסטנטים, 10% קתולים ו-2% אחרים. כלכלה באוקטובר 2022 הודיע המחוז על תוכניתו להפוך לאזור מוביל שבמרכזו המטאברס המקומי. זהו גם מתחם מיוחד לתעשיות אסטרטגיות לאומיות בתחום ההיי-טק של מוליכים למחצה וסוללות נטענות. תעשיית השירותים מהווה 58.3% מהתעשייה במחוז, תעשיית הכרייה מהווה 30.6%, בנייה מהווה 10.5% וחקלאות ודיג מהווים 0.6%. תגליות ארכאולוגיות בספטמבר 2021 הודיעו ארכאולוגים על גילוי שלד אישה בן 1500 שנה עם שרשרת וצמיד במחוז צפון קיונגסאנג. שרידיה של אישה בגובה 135 סנטימטרים, שעל פי ההערכות מתה בשנות ה-20 לחייה, התגלו יחד עם עצמות של בעלי חיים כמו סוסים ופרות, כמו גם כלי חרס. קישורים חיצוניים הערות שוליים